Tilsto etter skoletrussel

En person ble pågrepet etter å ha rettet noe som kan oppfattes som en trussel mot Sam Eyde videregående skole i Arendal. Han tilsto seinere forholdene og framsto som en angrende synder.

Publisert: Oppdatert 18. mai 2017

Her pågriper politiet personen som er mistenkt for å ha framsatt trusselen. Foto: Ernest Boswarva

Denne artikkelen er over tre år gammel

ARENDAL: Operasjonsleder Martin Ugland opplyser at en person er pågrepet etter å ha rettet det som kan oppfattes som en trussel mot Sam Eyde videregående skole i Arendal.

Politiet melder videre at det ikke foreligger noen informasjon som tilsier at det er nødvendig med ytterligere tiltak i forbindelse med saken.

Klokka 17 melder politiet at mistenkte har tilstått truslene, og framstår som en angrende synder.

Operasjonsleder Per Kristian Klausen ved Agder politidistrikt ønsket ikke å gi flere opplysninger, men sier at politiet i Arendal ville gi en uttalelse fredag morgen.

Skolen vil holde åpent som normalt fredag.

Truslene var rettet mot Sam Eyde videregående skole i Arendal. Skolen vi være åpen på fredag. Foto: Arkivfoto: Tormod Flem Vegge

Politiet varslet om pågripelsen klokka 15.10 torsdag ettermiddag.

Ifølge Agderposten skal trusselen ha kommet via kanalen 4.chan.org med bilde av en pistol sammen med teksten «Ikke kom på skolen i morra».

Tips eller tilbakemelding til journalisten? Eirin Margrethe Fidje eirin.fidje@fvn.no Geir Christian Johannessen christian.johannessen@fvn.no